22.11.2022
RO
Jurnalul Oficial al Uniunii Europene
L 302/41
Figura 7 Caracteristici ale impedanței AN de încărcare cu CC
4.
Rețele artificiale de alimentare (AMN) Pentru un vehicul în modul de încărcare conectat la o rețea de CA, se utilizează o AMN de 50 μH/50 Ω, astfel cum este definită în CISPR 16-1-2 clauza 4.4.
La porturile de măsurare ale AMN trebuie conectate sarcini de 50 Ω.
5.
Rețea artificială asimetrică (AAN) În prezent, pentru comunicarea între stația de încărcare și vehicul, se utilizează diferite tehnologii pentru liniile porturilor de semnal/control și/sau liniile porturilor de rețea cu fir.
Prin urmare, este necesară o distincție între anumite linii ale porturilor de semnal/control și/sau linii ale porturilor de rețea cu fir (de exemplu, linie pilot de control, linii CAN).
La porturile de măsurare ale AAN trebuie conectate sarcini de 50 Ω.
AAN care sunt definite la punctele 5.1, 5.2, 5.3 și 5.4 sunt utilizate pentru linii ale porturilor de semnal/control neecranate și/sau linii ale porturilor de rețea cu fir.
Dacă sunt utilizate linii de semnal/port de control ecranate, atunci trebuie utilizate AAN ecranate definite în CISPR 32:2015 anexa G, figurile G.10 și G.11.
5.1.
Port de semnal/control cu linii simetrice O rețea artificială asimetrică (AAN) care trebuie conectată între vehicul și stația de încărcare sau orice echipament asociat (AE) utilizat pentru a simula comunicarea este definită în CISPR 16-1-2 anexa E clauza E.2 (circuit de rețea T) (a se vedea exemplu din figura 8).
AAN are o impedanță în mod comun de 150 Ω.
Impedanța Zcat ajustează simetria cablajului și a perifericelor atașate, exprimată de obicei ca pierdere de conversie longitudinală (longitudinal conversion loss – LCL).
Valoarea LCL ar trebui să fie predeterminată prin măsurători sau să fie definită de producătorul stației de încărcare/cablajului de încărcare.
Valoarea selectată pentru LCL și originea acesteia trebuie menționate în raportul de încercare.
Comunicarea CAN este un exemplu de linii simetrice utilizate pentru modul de încărcare cu CC al vehiculului.
Dacă o stație de încărcare originală poate fi utilizată pentru încercare, nu este necesară o AAN pentru comunicarea CAN.
Dacă comunicarea CAN este emulată și dacă prezența AAN împiedică o comunicare CAN adecvată, atunci nu ar trebui utilizată o AAN.